62024CO0143_INF
Unionin tuomioistuimen määräys (yhdeksäs jaosto) 26.9.2024 –[Bandundu - II] (
i
)
(Asia C-143/24)
Ennakkoratkaisupyyntö – Unionin tuomioistuimen työjärjestyksen 99 artikla – Vastaus, joka on selvästi johdettavissa oikeuskäytännöstä – Vapauden, turvallisuuden ja oikeuden alue – Maahanmuuttopolitiikka – Laittomasti oleskelevien kolmansien maiden kansalaisten palauttaminen – Direktiivi 2008/115/EY – Soveltamisala – Palauttamispäätös – Poikkeukset – Oleskeluoikeus yksilöllisten inhimillisten syiden tai humanitaaristen tai muiden syiden perusteella
Rajavalvonta, turvapaikka ja maahanmuutto – Maahanmuuttopolitiikka – Laittomasti oleskelevien kolmansien maiden kansalaisten palauttaminen – Direktiivi 2008/115 – Soveltamisala – Päätös olla myöntämättä tällaiselle henkilölle oleskeluoikeutta yksilöllisten inhimillisten syiden tai humanitaaristen tai muiden syiden perusteella ei kuulu soveltamisalaan
(Euroopan unionin perusoikeuskirjan 7 artikla ja 51 artiklan 2 kohta; Euroopan parlamentin ja neuvoston direktiivin 2008/115 6 artiklan 4 kohta)
(ks. 22 ja 23 kohta sekä tuomiolauselma)
Ratkaisu
Jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi 16.12.2008 annettua Euroopan parlamentin ja neuvoston direktiiviä 2008/115/EY, luettuna yhdessä Euroopan unionin perusoikeuskirjan kanssa, on tulkittava siten, että sitä ei sovelleta päätökseen, jolla jäsenvaltion viranomaiset kieltäytyvät myöntämästä alueellaan laittomasti oleskelevalle kolmannen maan kansalaiselle kyseisen direktiivin 6 artiklan 4 kohdassa tarkoitettua ”oleskeluoikeutta yksilöllisten inhimillisten syiden tai humanitaaristen tai muiden syiden perusteella”.
(
i
)	Tämän asian nimi on kuvitteellinen nimi. Se ei vastaa asian minkään asianosaisen todellista nimeä.